Ирина Гатилузио
Ирина Гатилузио (умрла 1. јуна 1440) је била византијска царица, супруга Јована VII Палеолога.

Брак 

Ирина се, пре августа 1397. године, удала за свог рођака, Јована VII Палеолога. Ирина и Јован имали су заједничког прадеду, Андроника III Палеолога. Јована VII је свргао његов деда, Јован V Палеолог 1390. године. Јован VII је задржао титулу савладара и управника Селимврије због интервенције турског султана Бајазита I (1389-1402). Јован V је умро 1391. године, а наследио га је Манојло II Палеолог, стриц Јована VII. У време Манојловог путовања у Западну Европу (1399-1402) Јован VII је већ био ожењен Ирином. Тачна година склапања брака није позната. Након Ангорске битке, Ирина и њен муж истерани су из Цариграда под сумњом да су учествовали у завери против Манојла. Склонили су се у Солун. Јован VII је умро 22. септембра 1408. године. Ирина га је надживела и склонила се на острво Лемнос. Постала је монахиња Евгенија. Хроника Георгија Сфрагнеца бележи датум Иринине смрти (1. јун 1440) и њене сахране у цркви Пантократора. Ирина и Јован VII су имали једног сина, Андроника, који је био очев савладар у Солуну.

Извори 
 
 

Умрли 1440.
Византијске царице
Палеолози